Ανώσκελη Χανίων

Η Ανώσκελη είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης.

 Γενικά και ιστορικά στοιχεία 
Η Ανώσκελη είναι κτισμένη σε υψόμετρο 260 μέτρων στα νοτιοδυτικά της πόλης των ΧανίωνΜιχαήλ Σταματελάτος,Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α' τόμος, σελ. 88.. Ιστορικά ανήκει στη γεωγραφική περιοχή της Κισσάμου, ενώ το 1859 καταγράφεται από τον, επαναστάτη και απομνημονευματογράφο, Κυριάκο Κριτοβουλίδη ως ένας από τους οικισμούς της Κρήτης με πληθυσμό μεγαλύτερο των είκοσι οικογενειών.

Σύμφωνα με την οθωμανική απογραφή του 1881 είχε αμιγή ελληνικό πληθυσμό που ανερχόταν στους 174 κατοίκουςΚρήτης Ανθρωπογεωγραφία, Β΄, 2008, σελ. 130. και το 1900, η απογραφή που διενεργήθηκε από την Κρητική Πολιτεία κατέγραψε 283 κατοίκουςΚρήτης Ανθρωπογεωγραφία, Β΄, 2008, σελ. 164..

Με τη δημιουργία των πρώτων δήμων επί Τουρκοκρατίας, η Ανώσκελη υπήχθη στον δήμο Βουκολιών και επί Κρητικής Πολιτείας ανήκε στον δήμο Δρομόνερου. Μετά την ενσωμάτωση της Κρήτης στο ελληνικό κράτος, ο οικισμός αποτέλεσε τμήμα της επαρχίας Κισσάμου στην οποία παρέμεινε μέχρι το 1997, όταν έπειτα από τις αλλαγές που επιβλήθηκαν στην τοπική αυτοδιοίκηση μέσω του προγράμματος Καποδίστρια υπήχθη στον δήμο Βουκολιών ως έδρα κοινότητας. Από το 2011 ανήκει στον καλλικρατικό δήμο Πλατανιά.

Από τον οικισμό καταγόταν ο επιχειρηματίας Κυριάκος Μαμιδάκης.

Απογραφές πληθυσμού
Απογραφή18811900192819401951196119711981199120012011Πληθυσμός1742831902963002712011451258779
Δείτε: Κοινότητα Ανώσκελης

 Παραπομπές 

Ανώσκελη
Ανώσκελη